**San Dámaso** oli Espanjan laivaston vuonna 1776 vesille laskettu kaksikantinen 70-tykkinen linjalaiva.

Valmistus
---------

Alus tilattiin Cartagenasta. Se laskettiin vesille 30. maaliskuuta 1776.

Palvelus
--------

Lähdettyään Cartagenasta alus saapui huhtikuussa 1776 Cádiziin. Se partioi 1776 Välimerellä 65 päivää fregattien *Nuestra Señora del Carmenin* ja *Santa Lucían* kanssa taistellen algerialaisia merirosvoja vastaan Maltan ja Sisilian vesillä. Elokuussa 1776 alus saapui Cádiziin, jonne se saapui myös 12. syyskuuta *Princesan* sekä mörssäriveneiden *Santa Eulalian* ja *Santa Casildan* kanssa käytyään Cartagenassa. Alukset kuljettivat joukkoja satamien välillä. Alus lähti 13. marraskuuta Cádizista Tillyn alaisuudessa *Poderoson*, *San Josén*, *Monarcan*, *Septentriónin* ja *Américan* sekä kuuden fregatin, 10 pienemmän sotalaivan kanssa suojaten sadan kuljetusaluksen saattuetta, jotka kuljettivat kenraali don Pedro Ceballosin armeijan 100 000 sotilasta ja tarvitsemia tarvikkeita.

Maaliskuussa 1777 laivasto valtasi Santa Catalinan, mistä se lähti 30. maaliskuuta Rio Grande de San Pedroon. Alus saapui 18. huhtikuuta Maldonadon satamaan vaurioiduttuaan pahoin myrskyssä ja oli vielä samana vuonna Martín Garcialla. Alus lähti 12. maaliskuuta 1778 Montevideosta *Monarcan*, *Santo Domingon* ja *Américan* kanssa kuljettaen joukkoja ja tarvikkeita. Alus saapui 17. heinäkuuta Cádiziin.

Kesäkuussa 1779 alus osallistui Córdovan laivastossa 1. Englannin kanaalin sotaretkeen. Se kuului 1779 Cádiziin sijoitettuun Juan de Lángaran laivastoon partioiden Gibraltarin salmessa. Tammikuussa 1780 alus lähti Brestistä Cádiziin. Se lähti 31. heinäkuuta Córdovan laivastossa partiomatkalle Cabo de São Vicenteen, missä alus osallistui 9. elokuuta brittiläisen 55 aluksen saattueen valtaamiseen. Se lähti 6. helmikuuta 1781 Cádizista Córdovan laivaston mukana partiomatkalle Cabo de São Vicenteen, mistä alus palasi 28. maaliskuuta Cádiziin. Partiomatka uusittiin 1. toukokuuta - 8. elokuuta.

Alus suojasi 18. kesäkuuta 1781 ranskalaista saattueetta Málagaan. Se lähti 22. kesäkuuta Cádizista Córdovan laivastossa osana yhdistettyä ranskalais-espanjalaislaivastoa 2. Englannin kanaalinsotaretkelle, mistä alus palasi Cádiziin 3. syyskuuta yhdistetyn laivaston mukana. Alus lähti 25. lokakuuta Cádizista kuuden linjalaivan osaston lippulaivana partiomatkalle. Se lähti 12. maaliskuuta 1782 Cádizista 12 linjalaivan kanssa liittyäkseen Ranskan laivaston amiraalin Guichenin osastoon partiomatkalle Madeiralle ja Puerto Santoon. Alus saapui 25. huhtikuuta Cádiziin Guichenin laivaston ja viiden vallatun aluksen kanssa.

Alus liitettiin 3. Englannin kanaalin sotaretkeä varten Córdovan laivastoon. Se oli 12. syyskuuta 1782 Algerissa Gibraltarin piirityksen aikana. Alus oli 10. lokakuuta osittain mastonsa menettäneenä Algerinlahdella. Se korjattiin, minkä jälkeen alus palasi 5. marraskuuta piirityksen valvontaan. Joulukuussa se lähti Algerista suojaten saattueen Cádiziin, missä alus valmistautui joulukuussa 1783 Jamaikan valtaukseen. Alus oli 1786 reservissä.

Alus lähti 26. huhtikuuta 1789 Cádizista Felix de Tejadan laivuveen mukana koelaivueen harjoitukseen. Kesäkuusta 1789 se partioi Cádizin edustalla, kunnes alus lähti 24. syyskuuta Cartagenaan. Alus palasi 3. marraskuuta Cádiziin, mistä se lähti 26. marraskuuta Cartagenaan. Alus saapui 31. joulukuuta Cádiziin fregatti *Nuestra Señora de Guadalupen* kanssa, jollin se ajoi karille. Viisitoista venttä hinasi aluksen La Carracaan, missä se siirrettiin 1. tammikuuta 1790 reserviin.

Vuonna 1793 alus palautettiin Cádizissa palvelukseen valmistauduttaessa sotaan Ranskaa vastaan. Huhtikuussa 1793 se liitettiin Borjan laivueeseen Sardinian sotaretkelle. Biskajanlahdella alus partioi 29. heinäkuuta Borjan laivueessa ja huhtikuussa Goicoecehan laivueessa. Ferrolista alus saapui 15. elokuuta Borjan laivueen mukana Cádiziin liittyäkseen Gravinan laivastoon. Joulukuussa alus menetti myrskyssä Lángaran laivastossa Rosasinlahdella osan mastoistaan.

Huhtikuussa 1795 alus lähti Cartagenasta Lángaran laivastossa partiomatkalle Cape Creuxiin ja San Sebastianin ympäristöön. Alus saapui huhtikuussa Máhoniin. Kesäkuussa alus oli Cádizissa Mazarredon laivastossa. Se partioi elokuussa Palamosin edustalla Gravinan laivastossa, jonka mukana alus saapui 30. elokuuta Cartagenaan. Alus saapui Barcelonaan Perlerin lippulaivana *Conde deReglan*, *Ángel de la Guardan*, *San Genaron*, *San Antonion*, *Firmen* ja *Glorioson* kanssa kuljettaakseen joukkoja. Laivue ei 10. lokakuuta kyennyt pääsemään vastaisten tuulten vuoksi Málagaan, joten joukot laskettiin maihin Alicantessa. Alus lähti 15. lokakuuta Alicantesta Perlerin laivueen mukana ja saapui Málagaan laivueen kanssa 19. lokakuuta. Se lähti 26. lokakuuta Málagasta yksinään. Seuraavana päivänä voimakas tuuli painoi aluksen Ceutaan, mistä matka jatkui 7. marraskuuta Cádiziin. Alus saapui Cádiziin vielä samana päivänä.

Alus lähti 4. elokuuta 1796 Cádizista Sebastian Ruiz de Apocadan laivueen kanssa Trinidadiin, jonne se saapui laivueen mukana 14. syyskuuta. Aluksen suunniteltu lähtö Cartagena de Indiasiin peruuntui, joten se pysyi Trinidadissa. Alus joutui 16. helmikuuta 1797 Trinidadissa kontra-amiraali Henry Harveyn laivaston saartamaksi Chaguaramasinlahteen, missä miehistö sytytti 17. helmikuuta aluksensa palamaan estääkseen valtaamisen. Britit kuitenkin saivat tulen sammumaan, jolloin alus joutui vallatuksi ja liitetyksi Britannian kuninkaalliseen laivastoon nimellä *HMS San Dámaso*. Alus oli vankilaivana Portsmouthissa.

Lähteet
-------

* Winfield, Rif; Tredrea, John; Garcia-Torralba Pérez, Enrique & Blasco Felip, Manuel: *Spanish Warships in the Age of Sail 1700-1860: Design, Construction, Career and Fates*. Seaforth Publishing, 2023. ISBN 978-1-5267-9078-1. (englanniksi)

### Viitteet

1. 1 2 3 4 5 6 7 8 9 10  Winfield et al 2023 s. 152-153


|  |  |  |  |
| --- | --- | --- | --- |
|  | Edeltäjä:**San Joaquín -luokka** | **Espanjan laivaston linjalaivat** | Seuraaja:***San Miguel*** |